ประกาศสํานักงานบริหารหนี้สาธารณะเรื่อง หลักเกณฑ์และวิธีการประเมินระดับความน่าเชื่อถือของรัฐวิสาหกิจและสถาบันการเงินภาครัฐ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในข้อ 2 วรรคสอง แห่งกฎกระทรวงกําหนดอัตราและเงื่อนไข การเรียกเก็บค่าธรรมเนียมการค้ําประกันของกระทรวงการคลัง พ.ศ. 2551 และข้อ 3 วรรคสอง แห่ง กฎกระทรวงกําหนดอัตราและเงื่อนไขการเรียกเก็บดอกเบี้ยและค่าธรรมเนียมการให้กู้ต่อของ กระทรวงการคลัง พ.ศ. 2551 สํานักงานบริหารหนี สาธารณะออกประกาศไว้ ดังต่อไปนี้ข้อ ๑ สํานักงานบริหารหนี สาธารณะจะใช้ข้อมูลในการวิเคราะห์ระดับความน่าเชื่อถือ ดังต่อไปนี้ (ก) ข้อมูลทางการเงิน เช่น งบดุล 3 ปีย้อนหลัง งบกําไรขาดทุน 3 ปีย้อนหลัง งบ กระแสเงินสด 3 ปีย้อนหลัง ประมาณการกระแสเงินสด รายได้ รายจ่าย ข้อมูลภาระหนี และข้อมูลอื่น ใดที่เกี่ยวข้อง (ข) ข้อมูลทั่วไปและข้อมูลบริการเชิงสังคมของรัฐวิสาหกิจหรือสถาบันการเงินภาครัฐ รวมถึงข้อมูลอื่นที่จะเป็นประโยชน์ต่อการวิเคราะห์เพิ่มเติม ได้แก่ รายงานการศึกษาและวิเคราะห์ อุตสาหกรรม ที่ทําขึ้นโดยนักวิเคราะห์ของสถาบันการเงิน ธนาคารพาณิชย์ หรือบริษัทวิเคราะห์ หลักทรัพย์ทั้งในและต่างประเทศ รวมถึงการวิเคราะห์และประเมินความเสี่ยงทางเครดิตของสถาบันจัด อันดับความน่าเชื่อถือด้วย ทั้งนี้ ให้รัฐวิสาหกิจหรือสถาบันการเงินภาครัฐจัดส่งงบการเงินให้สํานักงานบริหารหนี สาธารณะภายในสิบห้าวันนับตั้งแต่วันที่สํานักงานการตรวจเงินแผ่นดินตรวจสอบและแสดงความเห็น แล้ว อนึ่ง สํานักงานบริหารหนี สาธารณะอาจกําหนดให้รัฐวิสาหกิจหรือสถาบันการเงินภาครัฐจัดส่ง ข้อมูลตามข้อ 1 (ก) (ข) หรือข้อมูลที่เกี่ยวข้องอื่นใดตามวิธีการ เงื่อนไข และระยะเวลาที่สํานักงาน บริหารหนี สาธารณะแจ้งให้ทราบข้อ ๒ สํานักงานบริหารหนี สาธารณะจะใช้ระบบการจัดอันดับความน่าเชื่อถือ (Credit scoring) ซึ่งจะวิเคราะห์และประเมินความเสี่ยงทางเครดิตทั้งในเชิงปริมาณและในเชิงคุณภาพทุกปีโดย อาศัยข้อมูลตามข้อ 1 โดยเน้นการวิเคราะห์และประเมินความเสี่ยงทางด้านอุตสาหกรรม ความเสี่ยง ด้านธุรกิจ ความเสี่ยงด้านการเงิน และสํานักงานบริหารหนี สาธารณะจะใช้การวิเคราะห์ความ เคลื่อนไหวของส่วนต่าง (spread) จากอัตราผลตอบแทนของพันธบัตรรัฐบาลเพื่อประกอบการพิจารณาทั้งนี้การวิเคราะห์จะใช้หลักเกณฑ์อ้างอิงกับเกณฑ์มาตรฐานอุตสาหกรรมสําหรับใช้ในการประเมินความ เสี่ยงทางเครดิต และเกณฑ์มาตรฐานการวิเคราะห์เครดิตที่สถาบันจัดอันดับความน่าเชื่อถือต่างๆ ใช้ เช่น บริษัท Thai Rating and Information Service (TRIS) และบริษัทจัดอันดับเครดิต Standard and Poor's (S&P's) เป็นอัตราอ้างอิงในการประเมินข้อ ๓ สํานักงานบริหารหนี สาธารณะจะคิดค่าธรรมเนียมการค้ําประกันหรือการให้กู้ต่อ ตามระดับความน่าเชื่อถือที่ได้ประเมิน โดยระดับความน่าเชื่อถือแบ่งออกเป็นระดับ 1 - 8 สําหรับ รัฐวิสาหกิจหรือสถาบันการเงินภาครัฐที่ประเมินได้ระดับ 1 หมายถึง ระดับที่มีความเสี่ยงต่ําสุด เรียงลําดับจนถึงระดับ 8 หมายถึง ระดับที่มีความเสี่ยงสูงที่สุด ทั้งนี้ เป็นไปตามบัญชีแนบท้าย กฎกระทรวงกําหนดอัตราและเงื่อนไขการเรียกเก็บค่าธรรมเนียมการค้ําประกันของกระทรวงการคลัง พ.ศ. 2551 และกฎกระทรวงกําหนดอัตราและเงื่อนไขการเรียกเก็บดอกเบี้ยและค่าธรรมเนียมการ ให้กู้ต่อของกระทรวงการคลัง พ.ศ. 2551ข้อ ๔ ในกรณีที่สํานักงานบริหารหนี สาธารณะประเมินระดับความน่าเชื่อถือเพื่อใช้ ประโยชน์ในการคิดค่าธรรมเนียมการค้ําประกันหรือการให้กู้ต่อ สํานักงานบริหารหนี สาธารณะอาจใช้ผล การประเมินระดับความน่าเชื่อถือนั้นสําหรับการคิดค่าธรรมเนียมการให้กู้ต่อหรือการค้ําประกันก็ได้ แล้วแต่กรณีข้อ ๕ สํานักงานบริหารหนี สาธารณะจะแจ้งผลการประเมินระดับความน่าเชื่อถือและ อัตราค่าธรรมเนียมการค้ําประกันหรือการให้กู้ต่อแก่รัฐวิสาหกิจหรือสถาบันการเงินภาครัฐที่ กระทรวงการคลังค้ําประกันหรือให้กู้ต่อทราบโดยตรงผู้มีอํานาจลงนาม - ประกาศ ณ วันที่ 5 กันยายน พ.ศ. 2551 นายพงษ์ภาณุ เศวตรุนทร์ ผู้อํานวยการสํานักงานบริหารหนี สาธารณะ